El CE Molins de Rei deixa escapar la victòria a la pista del Tecla Sala | Viu Molins de Rei\nEl masculí de bàsquet deixa escapar la victòria a la pista del Tecla Sala\nJose Polo • 16/03/2013\nTecla Sala 74-65 CE Molins de Rei. El masculí de bàsquet perd a la pròrroga un partit que tenia pràcticament guanyat.\nEl CE Molins de Rei va perdre després de tenir la victòria a les seves mans // Jose Polo\nArribava amb urgències el CE Molins de Rei a la pista del Tecla Sala de l’Hospitalet. Necessitat de victòries després de set derrotes en els vuit últims enfrontaments i, també, necessitat de bones sensacions en el seu joc, desaparegudes durant les últimes setmanes. Ho sabia l’equip i també l’afició, que es va desplaçar fins al Nou Pavelló Municipal Centre de l’Hospitalet, més semblant que mai al Poliesportiu de Molins – tot i la clara diferència d’infraestructures – per l’ambient que es respirava, en un horari molt estrany: dijous al vespre.\nEl matx va començar amb dues bones defenses molinenques aprofitades per Miquel Sànchez en atac, primer per anotar i després per assistir. D’alguna manera, es marcava el camí que havia de seguir el CE Molins de Rei si volia fer-se amb la victòria. Una tècnica d’Àlvaro Burgos per protestar una falta claríssima va canviar el signe del matx en el primer quart. A partir d’aquí, els àrbitres van començar a ser massa protagonistes, xiulant faltes constantment amb un rigorositat molt alta. L’equip que millor s’adaptés a les condicions arbitrals agafaria el control del partit. I aquest va ser el Tecla Sala que es va posar per davant i va agafar la batuta fins emportar-se el primer quart per 23-16.\nLa situació era kafkiana. Dos equips que no són gaire durs jugant a bàsquet –tot i que al Molins no se li pot considerar tou quan juga al 100%- en un partit amb faltes constants. Coses del bàsquet i de certs àrbitres. Un matx que podia ser un espectacle convertit en un partit molt travat. Però un bon equip també sap jugar en aquestes condicions i al Molins li va costar. Cap dels dos conjunts es trobava còmode però els locals van ser més madurs. Amb més ofici, van arribar al descans amb avantatge de 9 (39-30).\nEnsopit va ser l’inici de la segon part amb els dos equips sense anotar durant els 4 primers minuts. I a partir d’aquí els molinencs van animar-se i el seu joc va semblar-se per moments al realitzat durant la primera volta. Garra i organització en defensa i electricitat i cap en atac. D’aquesta manera, primer van empatar el matx i, tot just abans d’acabar el tercer quart, es van posar per davant. Els molinencs havien fet el més complicat, remuntar el matx, i amb el marcador a favor 43 – 47 es va arribar al últim i definitiu període.\nEn el moment crucial, Juan Couto se la va jugar amb un equip ràpid, amb els germans De Ugarte jugant de 4 i 5 respectivament. El gallec volia mantenir la velocitat del tercer període i va aconseguir incomodar, i molt, l’atac local però no va aconseguir trencar el matx en el moment indicat. A manca de 5 minuts, antiesportiva a favor del CE Molins de Rei i 6 a favor a l’electrònic.\nS’havia de rematar la feina i el Molins no ho va fer, quan ho tenia tot de cara. A manca de 7 segons els locals van forçar la pròrroga (56-56) i les cares dels jugadors visitants mostraven la impotència de veure que un partit que estava a les seves mans es podia escapar.\nA la pròrroga el Tecla Sala, eufòric per haver aconseguit empatar el partit, va ser més equip que el Molins. Quan s’arriba a un final d’aquestes característiques les cames pesen més si el cap no té la convicció necessària per emportar-se el partit. Una serie de decisions desafortunades dels molinencs van deixar la victòria en safata al Tecla Sala que no va deixar escapar l’oportunitat. Dolorosa derrota per 74-65 en un partit on, en alguns minuts, es va poder veure al CE Molins de Rei de fa uns mesos però que va acabar amb el Molins de les últimes jornades.\n[View the story “Tecla Sala 74-65 CE Molins de Rei (març 2013)” on Storify]\nEtiquetes:Àvaro Burgos Bàsquet bàsquet masculí CE Molins de Rei David de Ugarte Jordi de Ugarte Juan Couto l'Hospitalet Miquel Sànchez Tecla Sala


Colònies Archives - AMPA Escola les Acàcies\nTag Archives: Colònies\nUn Sant Jordi per recordar!!\nActivitats, Ampa Les Acàcies, Colònies\nFamílies, gràcies a vosaltres ho hem aconseguit!!! El dilluns 23 d’abril vam aconseguir recaptar més diners pels nostres fills i filles que enguany aniran de colònies. Gràcies a la venda de roses i de llibres de segona mà (donacions de les mateixes famílies de l’escola), hem aconseguit la magnífica xifra de 1.333€ nets de benefici!!! Volem donar les gràcies a\nCalçotada pro-colònies 2018\nActivitats, AMPA i Escola, Ampa Les Acàcies, Colònies\nAquest diumenge 4 de març vam realitzar la tradicional calçotada pro-colònies. Vam poder gaudir d’una esplèndida jornada fins que la pluja va voler dir la seva… la canalla va poder menjar al pati de l’escola, però els grans vam acabar menjant els calçots al menjador dels nostres fills i filles… Coses de la meteorologia capritxosa… Ara bé, tot això sense\nÈxit al Berenar especial de Carnaval pro-colònies!!\nEl divendres 9 de febrer vam fer un berenar molt especial a la placeta de davant de l’escola, organitzat per tots els cursos, per tal de celebrar el Carnaval i recaptar més dinerets per la guardiola pro-colònies. Moltes famílies van col·laborar amb pastissos casolans, magdalenes, empanades, pizzes, fruita, etc. i també es van preparar entrepans, pa amb xocolata… tot acompanyat\nEl dimarts 31 d’octubre vam fer la nostra particular festa de Halloween, la 3a. Nit d’Ànimes a Les Acàcies. L’escola es va omplir d’ànimes, bruixes i monstres!! I sabeu que vam fer?? Una gran festa i gresca!!! Gràcies a tots els valents i valentes que vau venir, i a tots i totes que ho vau fer possible!!! Mireu, mireu com estava\nFestivitat de Sant Jordi 2017\nAquest 23 d’abril va caure en diumenge cosa que ens va impedir vendre roses fresques, però això no va desanimar al Grup Pro-colònies, que va realitzar l’última gran acció en benefici de la bossa pro-colònies: El divendres 21 vam estar tot el dia a l’escola venen llibres i manualitats de Sant Jordi, i els alumnes van poder baixar i comprar\nCalçotada Pro-colònies 2017\nFamílies! Aquí teniu les fotos de la calçotada pro-colònies que va tenir lloc el passat mes de març, per tal que els nostres infants puguin marxar enguany de colònies amb el mínim cost possible. Volem donar les gràcies a tots els voluntaris/es sense els quals no es podrien fer actes d’aquesta magnitud, així com a les empreses i botigues col·laboradores: Restaurant


Les Biblioteques Municipals celebren l'any Perucho | La Guia De Reus\nInici Actualitat Les Biblioteques Municipals celebren l’any Perucho\nLes Biblioteques Municipals celebren l’any Perucho\nAquestes són les activitats de les Biblioteques de Reus amb motiu de l’any Perucho\n● Del 21 d’octubre a l’11 de novembre, al Centre de Lectura: exposició «Joan Perucho: creació, imaginació i bon gust». Exposició de petit format que repassa totes les facetes de Joan Perucho amb la voluntat de despertar l’interès cap a la seva obra. Es presentarà el Perucho poeta, autor de novel·les d’aventures, crític d’art, gastrònom i bon vivant i escriptor de diari. Una proposta ideada per Julià Guillamon i dissenyada per Marc Valls i produïda per la Institució de les Lletres Catalanes, amb la col·laboració del Servei de Biblioteques de la Generalitat de Catalunya.\n● Dilluns 26 d’octubre, a les 18.30, a la Biblioteca Central Xavier Amorós: club de lectura de poesia, moderat per Montse Farrés, amb el llibre Quadern d’Albinyana, de Joan Perucho.\n● Dilluns 26 d’octubre, a les xarxes socials: presentació de la bibliografia de Joan Perucho a les Biblioteques de Reus.\n● Dijous 29 d’octubre, a les 17.30, a la Biblioteca Central Xavier Amorós: El mèdium, espectacle de lectura dramatitzada dels poemes de Joan Perucho, a càrrec de Laura Pau (actriu) i Josep Pedrals (poeta). Tot i ser conegut pels seus tractats i novel·les d’erudició i misteris, des dels vampirs als espies, Joan Perucho va escriure un bon grapat de volums de poesia on s’esplaiava en la seva íntima relació amb el món i els seus fantasmes. A El mèdium evoca una sessió d’espiritisme, en la qual es convoca una noia que va morir jove a causa d’una malaltia. En el fons, era un exorcisme dels terrors de la Guerra Civil. El món d’abans havia desaparegut i tenia una presència fantasmal en la realitat de la postguerra. Inscripció prèvia: info.biblioteques@reus.cat\n● Dissabte 28 de novembre: Ruta literària Joan Perucho a Albinyana i visita al Museu Apel·les Fenosa del Vendrell. Joan Perucho va fer la descoberta d’Albinyana de la mà del seu amic escultor Apel·les Fenosa. Hi va comprar la casa número 9 del carrer Major, coneguda com a cal Groc, i amb l’adquisició d’uns horts veïns, se l’arreglà i s’hi instal·là. A les seves memòries explica tot el procés, els racons preferits i com alguns dels seus personatges, com Antoni de Montpalau, se li presenten amb les seves ombres. Inscripcions: secretaria@centrelectura.cat Programa de la ruta:\n09.00: sortida amb autocar des de Reus (parc de Sant Jordi)\n11.00: ruta literària Joan Perucho, a Albinyana\n13.00: dinar lliure al Vendrell\n16.00: visita al Museu Apel·les Fenosa\n18.30: hora aproximada d’arribada a Reus\n● Dilluns 30 de novembre, a les 19.30, al Centre de Lectura: conferència «Joan Miró i Joan Perucho i els poetes catalans», a càrrec de Vicenç Altaió, poeta i crític d’art. Gran lector de poesia, Joan Miró va mantenir una relació estreta amb grans poetes catalans del segle XX amb els quals va crear diverses obres, com J. V. Foix, Salvador Espriu, Joan Brossa, Joan Salvat-Papasseit, Josep Carner, Carles Sindreu, Joan Perucho, Miquel Martí i Pol i Pere Gimferrer. Amb Joan Perucho va coincidir en la recerca de les arrels i la passió pel paisatge de Mont-roig del Camp i la Terra Alta.\nArticle anteriorL’estrella del Pol Nord\nArticle següentEl Servei Local de Català de Salou posa en marxa una nova edició online del Voluntariat per la llengua


Per motius aliens a JMB s’ha cancel·lat el concert de Rosalía\nHavia de tenir lloc aquest dissabte 3 d'abril a l'Auditori de l'Ateneu\nPer motius aliens a Joventuts Musicals de Banyoles l'actuació de la jove cantaora flamenca Rosalía, prevista pel proper dissabte 13 d'abril, a les 21 h, a l'Auditori de l'Ateneu de Banyoles, ha hagut de ser cancel·lada definitivament. Lamentem les molèsties que aquest fet pugui causar. Les persones que hagin adquirit entrades poden sol·licitar el retorn de l’import a l’Oficina d’Atenció Ciutadana de l’Ajuntament de Banyoles (Pg. Indústria, 25 // 972 57 00 50 // De dilluns a divendres, de 8:30 h a 19 h).\nRecordem que les properes actuacions que acollirà l’Auditori de l'Ateneu seran les de Paul Fuster, el dissabte 20 d’abril, i del Dúo Moreno Gistaín, el diumenge 28 d’abril. Considerat un dels duos de piano més destacats de l'estat, els germans Moreno Gistaín commemoraran el centenari de l’estrena del ballet Le sacre du printemps, amb música d’Stravinski i coreografia de Nijinski, interpretant el famós i polèmic ballet i altres obres estrenades pels Ballets Russos de Diaghilev, amb dos pianos damunt l’escenari.\nAquella setmana Joventuts Musicals de Banyoles ha organitzat dues activitats més al voltant del centenari de La consagració de la primavera. D'una banda el dijous 25 a les 21 h a l'Ateneu Bar (gratuït) es projectarà el documental "Això és ritme!", un document excepcional sobre el muntatge del cèlebre ballet que Simon Rattle féu a Berlin amb alumnes d'instituts de la perifèria. De l'altra, el dissabte 27 a les 10:30 h començarà el curs d'audició musical "Qui té por de la clàssica?", a càrrec del professor Rafael Esteve, amb una sessió dedicada precisament a l'ora de Stravinski.\nLes activitats de Joventuts Musicals de Banyoles durant aquest mes d'abril inclouen també una les cites més esperades del MiP, el recital d'òpera que Cecília Rodríguez i Josep-Ramon-Olivé, dues de les veus més prometedores de la nostra lírica, oferiran a "Can Jan de la Farrés" de Fontcoberta el diumenge 21 d'abril a les 19 h.


L'Ecoviure ja té el 80% d'espais venuts | NacióManresa\nL'Ecoviure ja té el 80% d'espais venuts\nEls estands estaran construïts a partir de palets reutilitzables\nper Redacció, 25 de juliol de 2012 a les 14:55 |\nL'Ecoviure torna aquest octubre al Palau Firal. Foto: Catpress\nEl Palau Firal de Manresa tornarà a acollir els propers 5, 6 i 7 d'octubre una nova edició de la fira Ecoviure, una mostra de referència en l'àmbit del medi ambient, la sostenibilitat i la solidaritat, que revalida any rere any el seu poder d'atracció. A dos mesos i mig de la celebració de la fira, s'han comercialitzat el 80% dels espais i es preveu que en poques setmanes es pugui acabar d'omplir la zona d'estands, que acollirà una vuitantena d'expositors dels sectors de l'alimentació, la bioconstrucció, les energies renovables, la cosmètica natural i la solidaritat.\nA més, després del gran èxit de l'any passat, enguany es repetirà la fórmula d'iniciar les jornades tècniques divendres al matí amb una jornada sobre eficiència energètica especialment adreçada a administració, empreses i sectors emergents. La fira s'obrirà al públic a la tarda.\nCom a novetat d'aquest any, i amb un clar compromís per la sostenibilitat, la zona d'estands estrenarà nova imatge ja que tots els estands estaran construïts a partir de palets reutilitzables.\nCom ja és habitual, Ecoviure oferirà un munt d'activitats paral·leles per cobrir les necessitats de tots els col·lectius: des d'exposicions ambientals, fins a activitats per a infants i l'exitosa Aula de la Gastronomia. A més, els expositors disposaran d'una espai destacat dins el recinte firal per presentar els seus productes i serveis. D'altra banda, la fira posa en marxa enguany un perfil de facebook i un de twitter per tal de poder difondre qualsevol novetat amb la màxima celeritat i eficàcia.\nPremi a la Construcció Sostenible\nPer desè any, els col·lectius vinculats al món de la tecnologia, de l'edificació i de l'urbanisme van voler reconèixer, dins del certamen Ecoviure, la sensibilitat envers la sostenibilitat dels estudiants i dels professionals que apliquen aquest criteri en els seus treballs. La finalitat del premi a la Construcció Sostenible és la potenciació i el reconeixement de les bones pràctiques ambientals, als criteris de racionalitat i estalvi en els processos de transformació de la matèria, i a l'aplicació de la tecnologia, en la construcció i en l'àmbit del planejament. Enguany els premis aniran destinats a professionals i les candidatures es poden presentar fins al dia 21 de setembre.\nCultura i Mitjans, ecoviure, medi ambient


Lo Collet Digital: SOPAR GROC A L’ARBOCET 010618\nEl bonic llogarret de l’Arbocet es va vestir de gala per acollir, gràcies a l’organització del CDR Mestral un sopar groc per recaptar diners pels Col•lectiu d’advocades i advocats de Reus i per la Caixa de solidaritat. A la plaça de l’Euterpe més de cent persones, entre les quals hi havia una bona representació de Colldejou i pobles del voltant com Vilanova o Mont-roig, s’hi vam congregar per gaudir-ne, en una vesprada molt especial. Va valdre la pena arribar d’hora i prendre una cerveseta Moritz de casa nostra ben fresqueta mentre observaves al detall totes les guirlandes, llaços, urnes, domassos o flors que el CDR va posar, ja no només a la plaça sinó al llarg del poble. Darrere de la barra fotografies dels líders catalans ens feien recordar que havíem vingut per ells. A la taula tot detall era en groc per tenir-los ben presents, des de les estovalles, als tovallons o la llimona.\nI bé, a les 21h es va procedir al sopar preparat a les mil meravelles. De primer vam tenir un pack de tapes de benvinguda entre les que hi havia tartaletes, foie i pure de carabassó, a part d’olives, patates i formatge. Per beure, ampolles amb les cares dels presos polítics i cervesa a dojo. El plat principal era un guisat de mandonguilles, cananes, gambetes i verduretes estofades. Pastís de mascarpone i de poma de postres.\nEn acabar, passada una estona prudencial, l’acordionista Guillem Anguera ens va tocar un munt de cançons catalanes i de sempre. I amb la matinada imposant-se, la música enllaunada va prendre el protagonisme fins a l’hora de recollir.\nPublicat per Iblama a dilluns, de juny 04, 2018\nEtiquetes de comentaris: CDR, Menjars populars


L’Institut Doctor Faustí Barberà d’Alaquàs organitza un diàleg amb estudiants sobre el grup conegut com ‘els 10 d’Alaquàs – RiberaTV\nL’acte va comptar amb la participació de tres dels detinguts sota el franquisme i membres del conegut grup com Carles Dolç, Josep Guia i Vicent Soler, actual Conseller d’Hisenda\nEl projecte educatiu tracta d’investigar la postguerra i el franquisme amb entrevistes orals a persones que van viure aquella época tan desconeguda per a la població jove. Està estructurat en diversos temes. Un d’ells està centrat en la Casa d’Exercicis Espirituals la Puríssima i en tot el que allí va passar, primer com a centre d’exercicis, posteriorment com a pressó de dones i després seu de l’Estat Major del Grup de l’Exèrcit de la Regió Central de la República. Per aquest motiu s’ha triat per a la seua cloenda aquest debat. Es parla també, a través de les persones entrevistades, de la repressió política de la posguerra a Alaquàs amb el suport de l’Associació dels Familiars de la fossa 112 de Paterna ixí com del cicle de la vida i dels rols que assumien les persones i com es vivia en aquella època.\nL’Institut Doctor Faustí Barberà d’Alaquàs organitza un diàleg amb estudiants sobre el grup conegut com ‘els 10 d’Alaquàs added by Ribera Televisió on 22 juny, 2021


Quants diners podeu guanyar amb Google AdSense? - Aprengui els blocs experts\nQuants diners podeu guanyar amb Google AdSense?\nCategoria de publicacions:Adsense / Guanyeu diners en línia\nTemps de lectura:4 minuts de lectura\nPodeu guanyar fàcilment qualsevol cosa 50 Dòlars a 1000+ dòlars diaris de Google AdSense. Per assolir aquest objectiu o més, hauríeu de tenir trànsit de qualitat amb una implementació adequada de l’estratègia.\nCom que Google AdSense és un producte de Google. Molts milions de dòlars publiquen anuncis a Internet a través de Google. Paguen a Google els anuncis per oferir servei al públic.\nGoogle permet als editors mostrar anuncis al seu lloc web i, a canvi, Google i el propietari del lloc web guanyen diners quan algú fa clic en un anunci.\nHi ha milions de llocs web a Internet. Fora d’ells, molts tenen un bon diari de visitants.\nAquí Google actua com a intermediari. Si teniu una plataforma allotjada com WordPress, el 30% la secció dels ingressos es destina a Google, i la resta 70% és teu.\nPer altra banda, si utilitzeu la pròpia plataforma de blocs de Google blogger.com, en aquest cas, Google manté 40%.\nDiners mitjançant AdSense\nQuant es pot guanyar\nNo hi ha una regla dura i ràpida que passi després de quantes visites al vostre lloc web, quants diners podeu guanyar mitjançant AdSense? Es basa totalment en el fet que en quin tipus de tema escriviu.\nDeixant-ho més clar, en general, els termes relacionats amb la ciència mèdica tenen un cost per clic elevat. Comença a les 1 a 2 dòlars i fàcilment va parell 50 dòlars per clic. Això significa que alguns visitants visiten el vostre lloc web, llegiu el vostre article i feu clic a la publicitat per gaudir del servei, vostè tindrà 70% del CPC total, i la resta 30% és a la butxaca de Google.\nPer exemple, Heu vist molta gent cercant a Internet “tractament de trasplantament de cabell”. Si escriviu un article sobre aquest tema en concret. Trobareu que el CPC funciona fàcilment 7 a 10 dòlars per clic. Si obteniu un bon nombre de clics dels visitants, es pot fer fàcilment $50 per dia.\nPer altra banda, compartint la meva pròpia experiència, quan vaig començar el meu primer viatge sense coneixements, Recordo que va ser el desastre més gran. The reason because I wrote articles on the topic with no CPC. Els comerciants no pagaven per la paraula clau que he escrit per dirigir-se al públic. Es tractava de poemes locals. Segur que riu en aquest moment. Bàsicament en tinc un bon coneixement, però no vaig tenir cap benefici si no el convertiu en una bona quantitat de diners.\nVaig escriure gairebé 50 més articles més tard van comprovar que no genero ingressos superiors a 5 dòlars al mes. La decepció va ser genuïna. És perquè no era conscient del fet que cal que us importeu la quantitat de paraules clau que us paga. Si no és res, llavors hauríeu de deixar aquesta paraula clau perquè no genera diners de Google AdSense.\nPersonalment, suggereixo per la meva pròpia experiència, hauríeu de buscar CPC de paraules clau abans d’escriure un article. Aneu a la recerca de paraules clau que haureu de tenir molt coneixement per escriure 100 + articles de manera constant. si comenceu un tema però no teniu molts coneixements, vol dir que acabareu aviat.\nCal llegir: Com es pot crear un lloc web de blocs que pugui guanyar molts diners\nAls escriptors de llocs web o de blocs no els importa la velocitat dels llocs web. És el seu error. Han de ser conscients del fet que la velocitat del lloc web és el que més importa mentre guanyen diners amb Google AdSense.\nGoogle AdSense us ajuda a guanyar diners mitjançant la visualització de banners d’anuncis de diferents mides al vostre lloc web. És una mena de codi que hi ha darrere del lloc web quan algú el visita. El codi de script s’executa cada vegada i redueix el temps d’obertura del lloc web.\nEn general, el temps hauria d'estar dins 2 a 3 segons, però quan instal·leu el codi de script, el que passa és que comença a trigar 10 a 15 segons per obrir el lloc web. En aquest moment, l’usuari no vol romandre molt de temps. Premen el botó enrere, rebotar, i moure’s a un altre lloc web.\nLlavors, Com es pot generar diners? si els visitants no visiten el vostre lloc web. No veuen res en un temps aproximat. Sens dubte, això suposa la pèrdua d’ingressos a través de Google AdSense.\nPer això, necessiteu un allotjament de càrrega ràpida, que té una bona resposta del servidor. Aquests dies Bluehost ofereix un servei excel·lent. No només això, sinó també, ofereixen funcions addicionals com Certificat SSL i més, que juguen un paper vital en el rànquing de Google avui i en el futur.\nEl que altres estan llegint?\nÉs difícil guanyar diners amb el màrqueting d’afiliació?\nPublicació anteriorÉs difícil guanyar diners amb el màrqueting d’afiliació?\nNext PostPodeu fer màrqueting d'afiliació juntament amb AdSense?\nEl màrqueting d’afiliació d’Amazon val la pena?\nPodeu fer màrqueting d'afiliació juntament amb AdSense?


Espanya és Grècia? Catalunya, no\n- 12/05/2010 - 12:43 h\nFa pocs dies, el Consell de Ministres d’Espanya va aprovar una despesa extraordinària de quasi 10.000 milions d’euros per a ajudar a Grècia. La ministra Salagado va afirmar que aquest ajut tindria efectes positius per a l’economia espanyola. Als pocs dies, el president Zapatero anuncia per sorpresa una retallada de la despesa social del pressupost, d»uns 5.000 milions d»euros al 2011 més uns 10.000 milions addicionals el 2010. No estic segur si aquests són els «efectes positius» que va anunciar la Ministra Salgado. El que és evident és que, a costa del sou dels treballadors públics, de l’eliminació del «xec nadó«, de la retallada a la Llei de dependència, s’està finançant l’ajut al dèficit de Grècia.\nÉs indignant la política financera d’aquest govern presumptament socialista. Un govern que ha endeutat el país fins a límits més enllà del que era possible, que ha posat a Espanya davant la possibilitat de ser expulsada de la zona euro, que s’ha dedicat a repartir diners dels impostos de tots (400 euros, Plan E), a mirar cap a una altra banda amb l’especulació immobiliària, a no ser capaç de controlar el diner negre (el 65% del diner d»aquest país està en bitllets de 500 euros), un govern que ha suprimit impostos als qui més tenen (impost de patrimoni) i que ha pujat l’IVA que paguem tots, aquest govern ens vol donar ara lliçons d’austeritat a costa dels treballadors públics.\nEn els anys de «pelotazo», mentre un manobre cobrava el que volia i qualsevol garrulo es folrava a costa del sector del totxo, els funcionaris aguantaven amb congelació salarial, mentre els altres inflacionaven l’economia a costa d’un tren de vida insostenible i mentre la banca anava prestant diners a qui sabia que no podria tornar mai. Ara resulta que qui ha de pagar la factura de tots aquests excessos són els treballadors públics: el metge que s’ha passat anys estudiant una carrera i altres molts estudiants per treure una plaça de MIR; o el mestre que ha hagut de suportar moltes interinitats i precarietats laborals per acabar passant una oposició després de molt estudiar mentre corregia exàmens i exàmens dels nostres fills, o de l’inspector que s’ha deixat la salut en uns quants anys d’oposicions insufribles.\nPerò, per a Catalunya, el pitjor de tot, és que acabarà pagant la factura igual o més que altres comunitats autònomes que han tingut al butxaca foradada. Mentre a Catalunya teníem al 2007 la ràtio de funcionaris més baixa de l’Estat (menys de 10 funcionaris per cada 100 treballadors), a Extremadura estaven a prop del 30%, i la mitjana de l’Estat estava al voltant del 16%. I aquestes dades eren abans de que es registrés el nivell d’atur que tenim ara, per tant la diferència encara deu ser, hores d’ara, més escandalosa.\nEl pitjor de tot, és que aquesta erràtica política del Govern d’Espanya no ajudarà a sortir de la crisi. Ni la pujada de l’IVA, ni la retallada del sou dels funcionaris, ni la retallada de la Llei de la dependència provocaran el que aquest país necessita: dinamitzar el consum i la producció per a crear llocs de treball.\nHem de pagar els catalans els plats trencats de la crisi financera d’un Estat, quan no l’hem provocada? I no parlo de Grècia, parlo d’Espanya. Si Catalunya tingués un Estat propi no hauria de finançar tota aquesta tropa. Només amb el dèficit fiscal de 21.000 milions d’euros anuals que pateix Catalunya ja en tindríem de sobres. L’economia catalana només pot sobreviure si es deslliga del llast d’Espanya. I Espanya només pot sobreviure si no se separa de Catalunya. Potser Espanya no és Grècia, però se li assembla molt. En canvi Catalunya, definitivament no és Espanya.\nUna Agència, un tribut\n- 04/05/2010 - 8:54 h\nQuan l’Estatut va preveure al creació d’una Agència Tributària de Catalunya s’estava pensant en què la Generalitat adquirís una important capacitat pel que fa a la gestió dels tributs. La realitat, però, és que les competències tributàries de la Generalitat han disminuït a la pràctica, mentre el cost burocràtic de gestionar els tributs no ha fet més que augmentar. Veiem com s’ha produït aquest «fenòmen». Com a producte de la retallada de l’Estatut que es va fer en el tràmit parlamentari al Congrés dels Diputats (amb Alfonso Guerra i el seu ribot) les competències tributàries previstes en la versió aprovada pel Parlament de Catalunya van quedar reduïdes a la mínima expressió. És a dir, la Generalitat continuaria amb la mateixa capacitat per gestionar els tributs que abans de l’aprovació de l’Estatut. El nou model de finançament no ha fet més que consolidar aquesta situació.\nTraduït a xifres, i partint de les dades oficials publicades, del total recaptat a Catalunya entre l’Estat i la Generalitat (40.500 milions d’euros al 2008), veiem que menys d’un 10% correspon a tributs cedits a la Generalitat. Però això no vol dir que aquest 10% (uns 4.035 milions aproximadament) siguin gestionats per la Generalitat. Només una petita part correspon a una gestió real de la Generalitat. D’aquests 4.035 milions, 536 corresponien a l’Impost sobre el Patrimoni que ja ha desaparegut. Altres 520 corresponen als impostos sobre hidorcarburs i sobre determinats mitjans de transport, la recaptació dels quals la realitza l’Estat a través de l’AEAT. Uns 972 milions corresponen a l’impost sobre successions i donacions que, després de la darrera reforma ha quedat reduït a la mínima expressió i que, probablement, es suprimirà en menys d’un any. Si deixem de banda la taxa fiscal sobre el joc (302 milions), l’únic impost que comporta una gestió destacable és l’impost sobre transmissions patrimonials i actes jurídics documentats. La recaptació per aquesta figura va ser al 2008 de 1.704 milions d’euros. Això representa un 4,2% del que paguem els catalans en impostos.\nSi un 4,2% és poc, no és culpa de la Generalitat sinó del model de finançament aprovat resultant de l’Estatut. Del que sí som responsables és de ser capaços de gestionar, com a mínim, aquest 4,2%. A la major part del territori de Catalunya, aquest 4,2% d’impostos no els recapta l’Agència Tributària de Catalunya, sinó un col·lectiu de funcionaris de l’Estat: els Registradores de la Propiedad. Això és així en virtut del conveni que amb aquest motiu va signar la Generalitat amb aquest funcionaris de l’Estat. Així, se’ls va cedir la gestió dels impostos a canvi, entre altres prestacions, de quedar-se amb «el 25% del total ingressat per cadascuna de les liquidacions complementàries i sancions», tal com preveu en la pàgina 14 del conveni.\nLa gestió dels Registradores representa, a la pràctica, un 40% del total de liquidacions. En conseqüència, aquell 4,2% d’impostos en mans de la Generalitat es converteix, en realitat, en un 2,5%. Però, a més, la recaptació dels que no paguen per les bones (la recaptació en via executiva) tampoc no la fa l’Agència Catalana sinó l’Agència de l’Estat. I això és així en virtut d’un altre conveni pel qual es delega aquestes funcions en l’AEAT. En ell es diu: «L’AEAT assumeix la gestió recaptatòria executiva d’aquells recursos de dret públic de la Generalitat de Catalunya (d’ara endavant Comunitat Autònoma)». Per aquest servei ens cobren un fix de 3 euros per deute més un percentatge que oscil·la entre el 3% i el 6% del deute, tant si es recapta com si no.\nVal la pena crear un organisme nou, amb tota l’estructura adminstrativa que comporta per acabar gestionant únicament el 2,5% de la recaptació tributària i, a sobre, haver de pagar a l’Estat per a que ens faci part de la feina?\nCrec que convindria desenvolupar al màxim les competències tributàries i exercir-les des de la Generalitat mateixa, sense necessitat d’haver de pagar a l’Estat i als seus funcionaris per a què ens facin la feina. Cal apostar pel desenvolupament territorial de l’Agència Tributària de Catalunya i denunciar el Conveni amb els Registradores. Potenciem els Consells Comarcals, si fa falta, per arribar a tot el territori. Que siguin funcionaris de la Generalitat qui faci la feina. A partir d’aquí, estarem en condicions de reclamar la gestió de més d’un impost.


Washington du a terme la sisena prova de l'escut antimíssils\n24 setembre 2020 03:35\nÉs el quart assaig en què es compleix l'objectiu sobre l'oceà Pacífic\nFrance Press | 17 març 2002\nEls Estats Units realitzaren amb èxit la matinada d'ahir una nova prova antimíssils sobre el Pacífic, la quarta consecutiva després dels últims sis assaigs, en el marc del projecte del controvertit escut antimíssils, segons va anunciar la portaveu del Pentàgon Cheryl Irwin. La cinquena prova realitzada el desembre passat també va tenir èxit. Els dos primers intents havien fracassat. La prova de divendres, més complexa que les anteriors, va tenir un cost d'uns 100 milions de dòlars (uns 115 milions d'euros). La intercepció va tenir lloc a les 03.41 hora espanyola d'ahir, va precisar la portaveu. El míssil intercontinental, que portava una falsa ogiva nuclear, va ser llançat a les 03.11 hora espanyola, segons va indicar la mateixa font.\nUn interceptor situat a l'atol Kwajalein, a les illes Marshall, va ser llançat 20 minuts després en un intent d'interceptar el fals cap nuclear a l'espai, va afegir. El míssil intercontinental modificat havia estat llançat des de la base aèria de Vandenberg, a Califòrnia, transportant una ogiva falsa i tres cimbells en lloc d'un, com es va fer l'última vegada. Un artefacte alliberat per l'interceptor va disposar d'uns 10 minuts per localitzar el cap fictici i destruir-la. Aquest aparell havia d'escollir el cap fictici sense preocupar-se dels tres cimbells.\n«Tot el que farem, afegint cimbells, serà crear complexitat al que veurà l'aparell, a fi d'augmentar les dades de què és necessari per realitzar una distinció», va declarar el coronel Rick Lehner, portaveu de l'Agència Balística del Pentàgon. Un expert de la Unió de Científics Compromesos, Stephen Young, va estimar que els cimbells, apropiats per a una etapa poc avançada del programa, no millorarien el realisme de la prova.\nEl controvertit projecte d'escut antimíssils, defensat pel president dels EUA, George W. Bush, té previst poder interceptar a l'espai un míssil balístic enemic abans que assoleixi territori dels EUA o d'un país aliat. Bush va anunciar a finals de 2001, amb sis mesos de preavís, la retirada de Washington del Tractat de Míssils Antibalístics.


Encamp celebra la 26a Festa culinària de l’APAE — Comú d'Encamp | Principat d'Andorra Comuencamp\nEsteu aquí: Inici / Notícies / Encamp celebra la 26a Festa culinària de l’APAE\nLa festa, organitzada per l’Associació Pro Agermanament d’Encamp (APAE), es realitzarà el pròxim 24 de novembre\nLa sala de congressos del Complex Esportiu i Sociocultural d’Encamp acollirà el pròxim 24 de novembre, a partir de les 18 hores, la 26a edició de la festa culinària de l’APAE.\nEl programa d'activitats de la vetllada començarà a les 18 hores amb la presentació dels plats i la deliberació del jurat. A les 19 hores un grup d'acordionistes actuarà, donant pas, a les 20 hores a l'actuació de l'Esbart Sant Romà d'Encamp. Tot seguit, a les 20 hores, es realitzarà un tastet dels plats presentats i un sopar serà ofert per Rebost del Padrí, tot amenitzat per la música de les acordions.\narxivat sota: Activitats culturals, Associació Pro Agermanament d'Encamp


Astrié no tanca cap porta a la ubicació d’un multifuncional que encara busca lloc - Altaveu el diari digital d'Andorra\nEl cònsol menor d’Andorra la Vella es mostra convençut que la reunió amb l’Executiu per la infraestructura arribarà abans que acabi el mes de març\n28/03/2022 (14:06 CET)\nEl cònsol menor d'Andorra la Vella, David Astrié, responen a periodistes\nCamí sense sortida, com a mínim fins ara per l'indret on s'haurà d'ubicar el multifuncional. Des del Comú d'Andorra la Vella estan acabant de recollir les dades de les diferents possibilitats, però sense que hi hagi una decisió ferma al respecte i sense descartar cap localització. Paral·lelament, la corporació està a l'espera de reunir-se amb l'Executiu i es mostra confiat aquesta trobada es produirà abans que finalitzi aquest mes de març.\nEl comitè parroquial d'Andorra la vella de Liberals vol el multifuncional a la Margineda pel fet que es tracta de terrenys de titularitat pública al 100%. En aquest sentit, el cònsol menor de la parròquia, David Astrié, ha assegurat que "no hi ha res tancat i tot està en estudi". De fet, ha recordat que la postura de la majoria comunal "és un lloc cèntric", no ha tanca la possibilitat a què s'acabi edificant a la Margineda.\nTot i que les formacions polítiques poden tenir una visió diferent, pel cònsol la millor forma per trobar l’indret adequat és “treballar d’una manera coordinada i conjunta per resoldre el tema del multifuncional en el millor lloc que considerem tots”.\nJa fa mesos que es va ajornant la decisió i sobre la taula encara hi ha pendent la reunió del Comú amb l’Executiu. Astrié s’ha referit a aquest darrer punt i al compromís del cap de Govern, Xavier Espot, de fer la trobada abans de l’abril. Tot i quedar tres dies per acabar el març, s’ha mostrat convençut que aquesta es produirà: “esperem aquests tres dies a veure si tenim aquesta resposta que em penso que arribarà”.


El camp d'exàmens de conduir es trasllada a la Margineda - FÒRUM.ad\nEl camp d’exàmens de conduir es trasllada a la Margineda\nOn: 18/10/16 17:13\nLa cònsol major d’Andorra la Vella, Conxita Marsol, i el ministre d’Administració Pública, Transports i Telecomunicacions, Jordi Alcobé, han signat aquest dimarts un conveni pel qual el Comú ha cedit l’ús d’un terreny a la zona de la Margineda perquè s’hi pugui desplaçar el camp d’exàmens per al carnet de conduir. L’adequació de l’espai requerirà d’unes obres, que ja s’estan duent a terme, i que és previst que acabin en dos mesos.\nEl conveni signat aquest dimarts per la cònsol major d’Andorra la Vella, Conxita Marsol, i el ministre d’Administració Pública, Transports i Comunicacions, Jordi Alcobé, fixa una cessió modal dels terrenys on s’ubicarà el camp d’exàmens: el Comú els cedeix de franc mentre el Govern els usi per als exàmens. “És una cessió gratuïta per un termini de dos anys prorrogable d’any a any. Mentre el Govern destini aquest terreny a camp d’exàmens el podrà seguir utilitzant. Les obres les realitza el Govern i les fa a càrrec seu, i el Comú cedeix el terreny amb la compensació que els exàmens se segueixin fent a Andorra la Vella”, ha explicat Marsol.\nEl canvi d’ubicació del camp d’exàmens ve obligat per les obres de la nova Seu de la Justícia, que aixeca el Govern on fins ara hi havia el camp d’exàmens. “Era una necessitat que teníem”, ha dit el ministre, qui ha agraït al Comú la cessió gratuïta de l’espai. El terreny comunal de la Margineda és d’uns 8.000 metres quadrats, dels quals uns 1.800 serviran per establir-hi el camp per als exàmens de conduir.\n“Per part del Comú no creiem que aquest espai requereixi de cap altra activitat de moment, per la qual cosa creiem que s’hi podrà estar per força temps”, ha al·ludit Marsol a la futura ubicació del camp d’exàmens. L’adequació dels terrenys, d’aplanament i pavimentació, quedarà enllestida en dos mesos.\nPrevious Post: La Seu acull una xerrada sobre el càncer de pell\nNext Post: La campanya de recollida de telèfons mòbils durant la fira d’Andorra la Vella arriba a la 5a edició


Darrera actualització: 14 de febrer 2020\nEl responsable del tractament d'aquest lloc és Marilles Foundation (en endavant el "Servei"), amb domicili al carrer del Bisbe Perelló, 1, 7è, CP 07002, Palma de Mallorca, Illes Balears, Espanya.\nL'acceptació de la política de privacitat de Marilles Foundation (en endavant "Política de Privacitat"), és condició necessària per a l'ús de la nostra web (en endavant el "Servei").\nAquesta política de privacitat regula la recopilació, tractament i ús de la teva informació personal i no personal com a usuari de Marilles Foundation, a partir de la data d'entrada en vigor que apareix a la capçalera.\nPer tractar les teves dades personals, Marilles Foundation compleix amb la legislació vigent, local i europea, així com la seva normativa de desenvolupament.\nLa informació personal i no personal recopilada pel Servei ens arribarà per tres vies: 1) la recopilada automàticament, 2) la que ens proporcions voluntàriament i 3) la proporcionada per tercers.\nLa recopilada mitjançant galetes o mecanismes similars emmagatzemats al dispositiu, sempre amb el teu consentiment o d'acord a altres bases legals. Consulta la nostra Política de galetes per a més informació.\nLa IP des de la qual es realitza la connexió, el tipus de dispositiu utilitzat i les seves característiques, la versió de sistema operatiu, el tipus de navegador, l'idioma, la data, el país, l'hora de la sol·licitud, l’URL des de la que procedeixes, l'URL a la qual marxes o la xarxa mòbil emprada, entre d'altres.\nDades d'ús del Servei i possibles errors detectats durant la seva utilització.\nA més, Marilles Foundation utilitza Google Analytics, un servei analític prestat per Google LCC, amb domicili als Estats Units amb seu central a 1600 Amphitheatre Parkway, Mountain View, Califòrnia 94043. Per a la prestació d'aquests serveis, aquests utilitzen galetes que recopilen la informació, inclosa l'adreça IP de l'usuari, que serà transmesa, tractada i emmagatzemada per Google en els termes fixats al web www.google.com, incloent la possible transmissió d'aquesta informació a tercers per raons d'exigència legal o quan aquests tercers processin la informació per compte de Google.\n2.2.- La que proporciones voluntàriament\nLa informació, personal o no, que puguin contenir els missatges enviats a través dels canals de contacte o opinió establerts en el Servei, per exemple el teu nom, correu electrònic, telèfon i missatge.\nLa informació personal o no, requerida per realitzar un donatiu a través de la plataforma, com el teu nom, correu elctrònic, adreça, ciutat, país, codi postal, telèfon i número de targeta.\nLa informació personal o no, requerida per subscriure't a newsletter.\nLa proporcionada per sistemes de pagament o processadores de targetes de crèdit, com l'hora de l'aportació o el seu import.\nT’informem que la complimentació dels formularis té caràcter voluntari. Ara bé, si no omples els camps obligatoris (marcats normalment amb un asterisc), l'ús d'algunes funcions del Servei no serà possible o es veurà limitat.\nLes dades personals que ens facilitis queden incorporades i seran tractades als fitxers titularitat de Servei, per tal de poder atendre les teves peticions.\nPots exercir en qualsevol moment els drets d'accés, rectificació, supressió, limitació del teu tractament, oposició i portabilitat de les dades de caràcter personal mitjançant correu electrònic dirigit a: info@marilles.org o a l'adreça postal: carrer del Bisbe Perelló, 1 , 7è, CP 07002, Palma de Mallorca, Illes Balears, Espanya.\nEn tots dos casos t’hauràs d'identificar amb el teu nom i cognoms, a més d'una còpia del teu DNI o ID nacional, si fos necessari.\nAquí pots trobar els diferents models per exercir aquests drets..\nA més, si com a usuari consideres que hi ha un problema amb la forma en què el Servei està manejant les teves dades, pots adreçar les teves reclamacions a l'autoritat de protecció de dades que correspongui, sent l'Agència Espanyola de Protecció de Dades la indicada en el cas d’Espanya.\nPel que fa a l'ús del Servei, declares que ets major d'edat i que disposes de la capacitat legal necessària per vincular-te per aquest acord i utilitzar el lloc de conformitat amb els seus termes i condicions, que comprens i reconeixes en la seva totalitat.\nSi realitzes un donatiu en nom d'una empresa, reconeixes disposar de l'autorització i la representació adequada en nom de l'organització per a això.\nAdministrar i actualitzar el Servei (sent la base legal el nostre interès legítim per mantenir i conservar el Servei al dia i en bon estat).\nAtendre les teves peticions (sent la base legal el nostre interès legítim per respondre i resoldre les consultes dels nostres usuaris).\nProcessar els donatius que facis a favor de la Fundació (sent la base legal el teu consentiment).\nEmetre els corresponents certificats de les donacions per a les deduccions fiscals (sent la base de legitimació l'obligació legal continguda en l'art. 24 de la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge en relació amb l'art. 6 del Reial Decret 1270/2003, de 10 d'octubre, pel qual s'aprova el Reglament per a l'aplicació del règim fiscal de les entitats sense finalitats lucratives i dels incentius fiscals al mecenatge).\nEnviar-te mitjançant correu electrònic el nostre newsletter (sent la base legal el teu consentiment).\nPodràs donar-te de baixa d’elles des del propi correu electrònic rebut o contactant amb nosaltres a info@marilles.org. No obstant això, no podràs donar-te de baixa de determinada correspondència nostra, com els missatges relatius a la seguretat de les teves dades o els termes i condicions del servei.\nMantenir la seguretat de Servei, investigar activitats il·lícites, fer complir els nostres termes i condicions i ajudar els cossos i forces de seguretat de l'Estat en el marc de les seves eventuals investigacions (sent la base legal el nostre interès legítim per garantir i mantenir la seguretat del Servei i els seus usuaris).\nMarilles Foundation no fa servir decisions automatitzades, encara que pot generar perfils bàsics dels usuaris, sent la base legal el nostre interès legítim en matèria de màrqueting directe i amb el propòsit de proporcionar ofertes personalitzades.\nAixí mateix, Marilles Foundation podrà utilitzar la informació dels usuaris en forma de dades agregades i anònims per mostrar-les a tercers. També podrà compartir estadístiques i la informació demogràfica sobre els usuaris i la seva utilització del Servei amb tercers. Però res d'això permetrà a aquests tercers identificar-te personalment.\n5.1.- En correus electrònics i formularis de contacte\nEl web del Servei compta amb un xifrat SSL que permet a l'usuari l'enviament segur de les seves dades personals a través de formularis de contacte de tipus estàndard.\nLes dades personals recollides seran objecte de tractament automatitzat i incorporades als corresponents fitxers del registre d'activitats de tractament i dels quals Marilles Foundation és titular.\nEns arribarà la teva IP, que serà usada per a comprovar l'origen del missatge a fi i efecte d'oferir-te recomanacions adequades (per exemple presentar la informació en l'idioma correcte) i per a detectar possibles irregularitats (per exemple possibles intents de ciberatac al Servei), així com dades relatives al seu ISP.\nAixí mateix, podràs facilitar-nos les teves dades a través del telèfon, correu electrònic i altres mitjans de comunicació indicats.\nPel que fa als mitjans de comunicació usats:\nEls nostres prestadors de serveis de pagament per abonar el donatiu són la targeta de crèdit o dèbit. En cap moment, Marilles Foundation ni el seu personal tindran accés a les dades de pagament (per exemple, el nombre de verificació) que l'usuari com a client facilitarà a aquests tercers.\nMarilles Foundation compta amb perfils en algunes de les principals xarxes socials, i és responsable del tractament en relació amb les dades publicades en aquestes (per exemple, fotos pujades per Marilles Foundation en què apareixen cares de persones).\nAixí doncs, Marilles Foundation podrà informar, quan la llei no ho prohibeixi, als nostres seguidors per qualsevol via que la xarxa social permeti sobre les seves activitats o ofertes, així com prestar un servei personalitzat d'atenció al client.\nEn cap cas Marilles Foundation extraurà dades de les xarxes socials, llevat que s'obtingués puntualment i expressament el consentiment de l'usuari per a això.\nA continuació s'indica per quant de temps es conserven les dades tractades pel Servei:\n- Les dades desagregades seran conservades sense termini de supressió.\n- Les dades dels clients, ja siguin de subscriptors o productes adquirits, seran conservats el mínim necessari, i poden mantenir-se fins:\n6 anys, segons l'art. 30 del Codi de Comerç (llibres de comptabilitat o factura, per exemple).\n10 anys, segons l'art. 25 de la Llei 10/2010, de 28 d'abril, de prevenció del blanqueig de capitals i del finançament del terrorisme. (Identificació dels qui aportin o rebin a títol gratuït fons o recursos de la fundació).\n- Les dades dels subscriptors al newsletter seran conservades des que l'usuari es subscriu fins que es dóna de baixa.\n- Les dades d'usuaris enviades per Marilles Foundation a les seves xarxes socials es conservaran des que l'usuari ofereix el seu consentiment fins que el retiri.\nA aquests, Marilles Foundation els exigeix que compleixin aquesta política de privacitat en el que els sigui aplicable, a més de tenir-ne la seva pròpia. No obstant això, Marilles Foundation no serà responsable del compliment d'aquesta política.\nSota algunes circumstàncies, Marilles Foundation podrà compartir, usar o preservar amb tercers alguna de la informació personal recopilada:\nEls proveïdors de serveis que presten funcions en el nostre nom, com ara els serveis de pagament, l'allotjament web, l'analítica comercial o màrqueting. Aquests proveïdors de serveis poden recopilar i tenir accés a la informació que els sigui necessària per exercir les seves funcions, però no tenen permès compartir o utilitzar la informació per a cap altre propòsit.\nMarilles Foundation adopta totes les mesures tècniques i organitzatives necessàries per protegir la seguretat i la integritat de la informació personal i no personal recopilada. Tant davant accessos no autoritzats com davant la seva alteració, pèrdua o destrucció accidentals.\nEn tot cas, Marilles Foundation no pot garantir la seguretat absoluta de la informació recopilada, de manera que has de col·laborar i utilitzar en tot moment el sentit comú pel que fa a la informació compartida.\nEntens i reconeixes que, fins i tot després de la seva eliminació, la informació personal i no personal pot romandre visible en memòria cau o bé si altres usuaris l'han copiat o emmagatzemat.\nT'informarem sobre els seus canvis enviant un avís a l'adreça de correu electrònic facilitada i/o col·locant un avís en un lloc prominent del nostre web.\nAdreça: Carrer de l'Bisbe Perelló, 1, 7è, CP 07002, Palma de Mallorca, Illes Balears, Espanya.


Amenaces de mort d'indepes a Vox - Notícies Política - Notícies Política - e-notícies\nPolítica · 7 d'Agost de 2019. 19:27h.\nPintades d'"Amonal per Abascal"\nUn mur de la població gironina de Sarrià de Ter ha aparegut aquest dimecres al matí amb pintades amenaçant de mort el president de Vox, Santiago Abascal i el president provincial gironí de la formació Alberto Tarradas.\nLes pintades van signades amb dues banderes independentistes i anarquistes, en les quals es pot llegir: "Alberto Tapa Bomba Lapa" -en referència al president provincial-, "Amonal per Abascal" i "Puta Vox". Aquesta és la segona pintada que hi apareix en el lloc. El partit ha anunciat que es presentarà una denúncia en els pròxims dies.\nDes de VOX Girona, han insistit que els "episodis de persecució" s'han intensificat en les últimes setmanes a través d'un comunicat de la formació. "Els episodis de persecució, vexació i amenaces, lluny de cessar, s'han intensificat en les últimes setmanes a la província de Girona. Demostrant una vegada més com el separatisme cada vegada està més prop dels pitjors anys de la democràcia a Espanya, anys que van banyar de sang els records dels espanyols" asseguren des de la formació.\n"L'activisme separatista ja no s'amaga i pretén imitar aquells anys, advertint i assenyalant, com fa amb els dirigents i membres del partit Vox" han lamentat des de la formació.\nEl president provincial de Vox, Alberto Tarradas, ha recordat que "darrere de la revolució dels somriures, i la poesia, s'amaga el totalitarisme més pur d'ETA, amenaçant a tot aquell qui no comparteixi les seves idees criminals, amb la mort i les bombes".\nProcés, Vox, Girona


El lletrat major considera que s'ha d'aprovar per majoria absoluta i la CUP no garanteix el seu suport\n7 min. Barcelona 28/09/2018 15:30\n651x366 La comissió de l’Estatut dels Diputats, reunida per debatre sobre les suspensions dels diputats processats / ARA La comissió de l’Estatut dels Diputats, reunida per debatre sobre les suspensions dels diputats processats / ARA\nAra per ara no està garantit que l'acord de JxCat i ERC sobre les suspensions reuneixi el suport necessari al ple de dimarts que ve a les 12. El dictamen pactat entre els dos grups independentistes inclou dos punts: el primer, votar sobre si procedeixen les suspensions, i el segon, que els diputats suspesos pel jutge Pablo Llarena puguin exercir el seu vot a través d'un altre membre del grup parlamentari. Aquest matí, el lletrat major del Parlament, Joan Ridao, ha expressat en la comissió de l'Estatut dels Diputats que el dictamen s'ha d'aprovar per majoria absoluta –els dos punts– perquè s'emmarca en l'article 25 del reglament. Un suport que els independentistes no tenen assegurat en el segon apartat de l'acord.\nAquest matí, a la comissió de l'Estatut dels Diputats –que ha aprovat elevar al ple el dictamen–, la CUP ha expressat les seves reticències a l'acord de JxCat i ERC. De fet, ha presentat una esmena de supressió del segon punt. En concret ha manifestat el seu rebuig al fet que els diputats suspesos puguin "designar" un altre diputat perquè exerceixi el seu vot mentre duri "la situació jurídica actual". El diputat cupaire Vidal Aragonés ha constatat que si el ple rebutja la seva suspensió, aquest segon punt és sobrer perquè haurien de poder votar igualment.\nAixò, sumat al fet que els diputats suspesos –segons els serveis jurídics– no podran participar en la votació, posa en entredit que l'acord dels dos grans grups independentistes tiri endavant. Sense el suport de la CUP al segon punt, JxCat, ERC i els comuns no sumen majoria absoluta –68 diputats– sinó que es queden amb 67.\nSegons fonts cupaires, serà al llarg del cap de setmana que decidiran quin serà el seu posicionament al ple. Es manifestaran clarament en contra de les suspensions dels diputats, però de moment no han decidit quin serà el sentit del seu vot sobre la substitució dels parlamentaris que, d'acord amb els lletrats, s'"adapta" a la resolució del jutge Pablo Llarena, que assenyalava la "substitució" dels parlamentaris per mantenir les majories.\nLa clau: decisió de la mesa\nLa clau d'aquesta qüestió, però, la tindrà la mesa del Parlament la setmana que ve: abans del ple hi ha prevista una reunió en què fonts parlamentàries asseguren que es fixarà un criteri sobre quines majories es requereixen en el primer i el segon punt del dictamen. Des dels partits independentistes argumenten que per aprovar la fórmula per mantenir els vots dels diputats suspesos no es necessita la majoria absoluta, ja que en el dictamen no s'especifica.\nSi la mesa adopta aquest criteri, JxCat i ERC sí que tindrien els suports suficients per tirar endavant també el mecanisme de substitució dels diputats, ja que sumarien més vots que el PSC, el PP, Ciutadans i la CUP –en cas que finalment també s'hi oposés–.\nLlum verda al debat al ple\nLa comissió de l'Estatut dels Diputats ha aprovat aquest divendres elevar al ple el dictamen sobre les suspensions dels diputats processats per rebel·lió amb el suport de JxCat, ERC, els comuns i la CUP. El PP i el PSC no han participat en la votació perquè consideren que els diputats ja estan suspesos i que els independentistes només estan fent una "escenificació". El debat, però, ja ha començat crispat: abans de començar, el diputat de Ciutadans i membre de la mesa del Parlament Joan Garcia ha assegurat que no es pot discutir el dictamen perquè és un "procediment il·legal" –malgrat que està previst a l'article 25 del reglament–. "No podem votar sobre si complim una resolució del Tribunal Suprem", ha dit. Així, Garcia ha demanat retirar la discussió del dictamen de l'ordre del dia i ha advertit que si no es fa s'estarà col·laborant en "un delicte de desobediència". Com que s'ha rebutjat, ha abandonat la comissió.\nMalgrat l'aval dels serveis jurídics, Ciutadans ha demanat que se sotmeti a votació la modificació de l'ordre del dia perquè es retiri la discussió del dictamen. Hi han votat a favor Cs, el PP i el PSC, i en contra, JxCat, ERC, els comuns i la CUP. Com que la majoria ha decidit tirar endavant el debat, Joan Garcia ha decidit abandonar la comissió en considerar que s'estava fent una sessió "il·legal".\n540x306 Joan Garcia (Cs) abandonant la sala on es debat la suspensió dels diputats processats Joan Garcia (Cs) abandonant la sala on es debat la suspensió dels diputats processats\nJxCat i ERC fan pinya a favor del dictamen\nMarta Madrenas (JxCat) ha defensat la necessitat de votar la suspensió dels diputats al ple, tal com disposa el reglament, i més –ha argumentat–, quan la resolució del jutge del Tribunal Suprem es basa en un delicte, per a Madrenas, inexistent, la rebel·lió. "Les suspensions són il·lícites", ha afirmat. En aquest sentit, la diputada i alcaldessa de Girona ha defensat que se sotmeti a votació del ple si s'han de suspendre els parlamentaris. Gerard Gómez del Moral (ERC) s'ha pronunciat en el mateix sentit afirmant que s'ha de defensar "l'autonomia parlamentària" i també ha remarcat la importància del segon punt del dictamen per "mantenir les majories parlamentàries". "És obligatori vetllar perquè tots els membres del Parlament puguin exercir les seves facultats", ha considerat.\nLa diputada dels comuns Iolanda López, per la seva banda, ha criticat la suspensió perquè considera que es basa, també, en un delicte inexistent i ha expressat la necessitat de mantenir les majories parlamentàries.\nEl PP i el PSC denuncien la "teatralització" i afirmen que els diputats ja estan suspesos\nEl PP i el PSC, que no han participat en la votació del dictamen per traslladar-lo al ple, han denunciat una "escenificació" dels independentistes, ja que els diputats ja estan suspesos «'de facto'».\nAlícia Romero (PSC) ha afirmat que "és molt greu" que es pretengui votar una resolució judicial al ple, ja que les decisions dels jutges es "compleixen i prou". També ha manifestat el seu rebuig al que considera un "teatre", perquè des del juliol que els parlamentaris afectats per la resolució ja no cobren. "El dictamen ens porta a l'escenificació. Haurien de ser més honestos amb els seus votants, perquè el que faran és acabar acatant les suspensions", ha dit.\nEl diputat del PP Santi Rodríguez, per la seva banda, s'ha pronunciat en la mateixa línia que Romero i ha acusat els independentistes de no respectar la separació de poders. "El debat és una escenificació, els diputats estan suspesos", ha sentenciat.\nLa CUP demana que el dictamen només obligui a votar les suspensions\nLa CUP, tot i celebrar que es portin les suspensions al ple, s'ha mostrat crítica amb el segon punt del dictamen, que fixa que mentre duri "la situació jurídica actual" els diputats suspesos exerciran el vot a través d'un altre parlamentari del seu grup. "Si el ple vota en contra de les suspensions, els diputats ja poden mantenir els seus drets", ha dit Vidal Aragonés, assenyalant que si realment es fa cas del ple i no s'apliquen les suspensions no caldria establir un mecanisme per garantir que JxCat i ERC segueixen comptant amb tots els vots malgrat la resolució del jutge Pablo Llarena.\nEn aquest punt, ha rebutjat que el magistrat del Suprem apuntés la possibilitat de substituir els diputats i fes de "legislador". "A partir d'ara un jutge espanyol dirà com s'ha d'organitzar el Parlament", ha afirmat.\nLa CUP ha votat a favor de traslladar al ple el dictamen, però ha avisat que això no vol dir que voti a favor dels dos punts que inclouen el dictamen.


Residència Rumy - Més de 25 anys cuidant gent gran\nresidenciarumy.com no es fa responsable del contingut i veracitat de les polítiques de privacitat dels tercers incloses en aquesta política de cookies.\nDóna'ns el teu telèfon i et trucarem el més aviat possible.\nSortida a la piscina\tactivitat que es realitza a l'estiu\nTeatre social\ten la setmana de Sant Jordi\nSortida al museu\tuna visita anual a exposicions temporals d'interès\nMés de 25 anys cuidant gent gran\n667 511 929\n© 2022 - RESIDENCIA RUMY - Vols una web com aquesta? protiendas.net\nMés de 25 anys cuidant gent gran. A la Residència Rumy s'ofereix un servei integral que dóna resposta a totes les necessitats de les persones que atenen, oferint un servei que proporciona i garanteix el benestar físic, psicològic, emocional i social de les persones. La residència ofereix el servei de residència assistida i centre de dia adaptat a les necessitats de la persona. Estem situats a Sant Antoni de Vilamajor, entre Granollers i Cardedeu.\nRumy SCP utilitza “COOKIES” per garantir el correcte funcionament del nostre portal web, millorant la seguretat, per obtenir una eficàcia i una personalització superiors, per recollir dades estadístiques i per mostrar-li publicitat rellevant. Premi el botó 'ACCEPTAR' o continui navegant per autoritzar-ne el seu ús. En aquest cas Rumy SCP no pot garantir la plena funcionalitat de la pàgina. Pot obtenir més informació a la nostra política de cookies a peu de pàgina.


Germà - Viquipèdia, l'enciclopèdia lliure\nuna persona que respecte a una altra té els mateixos pares o solament el pare o la mare\nPer a altres significats, vegeu «Germà (desambiguació)».\nUn germà o germana és una persona que respecte a una altra té els mateixos pares o solament el pare o la mare. Germans és el nom genèric que es dona a dos o més germans, siguin homes o dones.\nDues germanes de William-Adolphe Bouguereau\nÉs comú d'entendre que els germans són genèticament molt semblants, tot i així no ho és necessàriament, puix que un o més germans poden ser adoptats pels pares.\nEn la major part de les societats del món, els germans es crien i creixen plegats. Aquesta proximitat pot estar marcada pel desenvolupament de fortes unions emocionals com l'afecte o l'enemistat.\n1 Tipus de germans\n1.3 Germans bessons\n1.5 Germans espirituals\n1.6 Germans de llet\n1.7 Germans de sang\n2 Germans famosos\nTipus de germansModifica\nNormalment s'entén com a germans les persones que comparteixen els dos pares o solament el pare o la mare, que siguin adoptius o biològics.\nEls que són fills del mateix pare i de la mateixa mare s'anomenen germans bons, germans propis, o germans carnals.\nEls que són fills del mateix pare però de mare diferent s'anomenen germans de pare o germans consanguinis (abans també germans agnats)\nEls que són fills de la mateixa mare però de pare diferent s'anomenen germans de mare o germans uterins\nEls germanastres són els fills de consorts que no comparteixen ni el pare ni la mare. Impròpiament també s'utilitza el nom de germanastres per als que comparteixen només un dels progenitors\nDe bessons, també n'hi ha de dos tipus: un es dona quan l'òvul fecundat es divideix en dos, donant així vida a dos (o més) germans iguals i del mateix sexe; per això s'anomenen bessons idèntics o univitel·lins. L'altre mena és quan es fecunden dos òvuls i neixen dos germans diferents físicament i no necessàriament del mateix sexe; aquests són dits bessons fraternals, no idèntics, o bivitel·lins.\nEn determinats sistemes de parentiu, el cosí pot considerar-se un germà quan descendeix del germà del sexe privilegiat a cada llinatge, com passa en les famílies dels nadius nord-americans.\nEls germans espirituals o germans d'afillament són els fills del padrí o de la padrina o els fillols de el pare o de la mare. És l'equivalent al terme anglès Godbrother. No apareix en el diccionari català i no té incidència a efectes jurídics, però té una gran consideració social.\nGermans de lletModifica\nAntigament s'anomenaven germans de llet els nens que compartien dida\nGermans de sangModifica\nReben el nom de germans de sang els camarades que per raons polítiques i socials estan disposats a prestar-se ajuda mútuament fins al final. La denominació es feu famosa amb l'obra musical Blood Brothers de Willy Russell, estrenada en català el 1994.\nGermans Badia (Miquel i Josep)\nA Wikimedia Commons hi ha contingut multimèdia relatiu a: Germà\nObtingut de «https://ca.wikipedia.org/w/index.php?title=Germà&oldid=29180235»\nDarrera modificació: 9 gen 2022 a les 18:14\nLa pàgina va ser modificada per darrera vegada el 9 gen 2022 a les 18:14.


XXVIII Curset d'estiu de natació per a persones amb discapacitat - Germanes Hospitalàries\nXXVIII Curset d'estiu de natació per a persones amb discapacitat\nDe l'1 al 31 de juliol, la piscina de l'Hospital Sant Rafael és novament l'escenari del Curs de natació per a persones amb discapacitat, que ja ha arribat a la XXVIII edició.\nEl curs consisteix en una sèrie d'activitats aquàtiques destinades a l'aprenentatge de la natació per a persones amb qualsevol tipus de discapacitat i nivell de natació, i de totes les edats, nens i grans.\nL'activitat compta amb un excel·lent equip professional amb experiència en discapacitat: fisioterapeutes, tècnics i monitors esportius, educadors i integradors socials. També, amb l'ajuda de voluntaris que donen suport individualitzat.\nCom a novetat d'aquest any, es duen a terme dues activitats paral·leles a l'activitat aquàtica, adreçades als acompanyants dels usuaris del curset i personal de l'Hospital. Aquestes activitats es realitzen a l'aire lliure, als jardins que envolten la piscina.\nPer a més informació i inscripcions podeu consultar el tríptic del curset al document adjunt.\ntríptic curset natació discapacitats (365Kb)


health time - QUALITY OF FAMILY LIFE\nAcompanyament per a les persones amb patologies, les seves famílies i els cuidadors\nCap persona deixa de ser ella mateixa pel fet de tenir una patologia. Per això, cal aprendre a gestionar les emocions en circumstàncies complexes.\nAprendre a escoltar i acompanyar sense prejudicis, respectant el temps i l’espai de cadascú. Saber com cuidar els altres, però també a un mateix. Pensar en la persona, en l’entorn, els cuidadors i el personal sanitari.\nTotes les emocions viscudes al voltant d’una patologia són vàlides, necessàries i importants, doncs ens ajuden a créixer com a persones. Però és millor no fer-ho sols i millorar la nostra gestió emocional.\nEls nostres programes d’acompanyament i recolzament emocional\nNo existeixen dues patologies iguals. Per això, els nostres programes estan centrats en cadascuna d’elles per a crear espais on hi tenen cabuda totes les emocions i on aportem eines per aprendre a gestionar-les.\nA més, en tots els programes hi participa personal sanitari per donar resposta a les inquietuds de cadascú.\nMalalties terminals, mort i dol\nCuida’t per cuidar: Acompanyem el cuidador\nCentres sanitaris: Hospitals, centres d’atenció primària, consultoris locals, centres sociosanitaris i centres d’atenció a la salut mental.\nVolem fer tot el possible per acompanyar-te. Si tens una altra proposta, no dubtis a fer-la. Ens adaptem a totes les situacions.\nHistòries de vida i superació\n““QOFL em va aportar eines i punts de vista molt diferents. Vaig poder compartir la meva vivència i adonar-me que tenia que aprendre a donar temps i espai a les meves emocions. I que cuidar d’una persona amb una patologia implica també cuidar-me i deixar-me cuidar.””\n““QOFL m’ha obert els ulls. Mirar a la meva germana i seguir veient el seu somriure i les ganes de viure en comptes de veure una germana en un llit sense poder moure’s. Gràcies per ajudar-me a mirar-la amb els ulls que es mereix. Gràcies per recolzar-nos i ajudar-nos a recuperar el millor llenguatge, l’amor.””\n““QOFL va aparèixer un dia a la meva vida, un regal d’aniversari de la meva filla. I… després de quasi 2 anys recordo com la meva caixa d’eines la vaig anar omplint de recursos i d’emocions, de somnis i de projectes… Avui dia, puc dir, que he après a viure el dia a dia i cada instant. He tingut l’acompanyament mèdic i a la vegada a l’equip de QOFL que m’ha recolzat durant tot el procés. Gràcies per saber estar amb l’essència de QOFL!””\n““Gràcies Gemma per donar-me la mà, apretar fort i dir-me: “Deixa sortir tota la tristesa i la ràbia, tens tot el dret, jo estic al teu costat”. Quan vas a parir un fill mort, i la frase que més escoltes és: “No passa res, en tindràs un altre” el món se’t cau a sobre. I tu Gemma, em vas mirar els ulls i em vas dir: “Un dol requereix un temps i jo estaré al teu costat per donar-te temps i espai per poder-te expressar”. Gràcies perquè amb tu he après a demanar ajuda, a plorar-ho sense ser jutjada, a donar-li un espai al meu cor sense por i sobretot a viure sense la culpa.””\n““Recordo el primer dia que ens vam veure davant de l’Hospital Clínic. Tenia hora al metge, determinarien el tractament, i tu, vas arribar abans, em vas mirar als ulls i em vas dir: “Jo estic aquí”. Vaig entrar, nerviosa, i a la vegada amb força (la teva). Al sortir, em vas posar la mà a l’hombro i les teves paraules van ser: “Caminaré al teu costat, en silenci, a l’ombra o com tu ho necessitis”. I plorant, emocionada pel que estava escoltant ens vam abraçar. Gràcies Gemma per acompanyar-me i deixar-me ser jo sense jutjar.””


ABAST » Nova especialització Oracle Infrastructure as a Service\nNova especialització Oracle Infrastructure as a Service\nABAST ha aconseguit recentment l’acreditació d’Oracle Infrastructure as a Service Specialist. Amb aquesta són ja 13 les certificacions d’especialista Oracle que ha aconseguit ABAST i és la primera centrada centrada exclusivament en serveis cloud. Acredita que ABAST posseeix una sòlida base conceptual i experiència pràctica en les solucions basades en la plataforma IaaS d’Oracle.\nOracle Infrastructure as a Service Specialist\nL’especialització d’Oracle Infrastructure as a Service reconeix als partners associats que són competents en la venda i implementació de solucions d’infraestructura com a servei (IaaS) d’Oracle. La consecució d’aquesta certificació d’especialista s’uneix al reconeixement que Oracle va fer en la seva última reunió de partners, premiant ABAST com a millor partner de l’any en Infrastructure as a Service.\nOracle IaaS ofereix un conjunt de capacitats d’infraestructura central, com computació i emmagatzematge flexibles, que li permet implementar i administrar qualsevol càrrega de treball en el núvol. ABAST ofereix als seus clients la possibilitat de contractar aquests serveis de manera directa o integrats dins de la seva plataforma de Núvol Híbrid Multicloud.\nABAST també proporciona solucions i serveis basats en altres capes del stack tecnològic d’Oracle, com a plataforma de desenvolupament i gestió d’aplicacions Oracle Fusion Middleware, solucions d’analítica i Business Intelligence. aplicacions de negoci (Oracle Fusion i Oracle E-Business Suite) oa plataforma maquinari (Oracle Engineered Systems).


Reagrupament: L'independentisme amenaça el futur d'Espanya\nL'independentisme amenaça el futur d'Espanya\n"L'autogovern basc ha estat reconegut com un èxit pels bascos -fins i tot, a contracor, pels independentistes. Per mantenir els catalans dins d'Espanya, Madrid hauria de oferir-los un tracte similar. Això sembla molt poc probable"\nAutor: David Gardner / Traducció: Equip web RCat | Font: Financial Times\nRares vegades les eleccions regionals canadenques marquen el pols de l'actualitat internacional, però la victòria d'aquesta setmana al Quebec per part de l'independentista Parti Québécois ha estat seguida de prop a Espanya, que s'enfronta ara un renaixement de les reivindicacions d'independència del País Basc i Catalunya. Aquestes reivindicacions, al seu torn, estan sent vigilades acuradament pel Partit Nacional Escocès, compromès a un referèndum el 2014 sobre la futura relació d'Escòcia amb el Regne Unit .\nEn aquell moment, ja pot estar tot decidit a Espanya, on l'independentisme ha irromput a l'agenda enmig de la pitjor crisi de l'era democràtica post-Franco. Al costat de la crisi de l'eurozona i l'empitjorament de les finances públiques espanyoles i la manca crònica de creixement econòmic i ocupació, Madrid sembla actuar com un somnàmbul davant una crisi constitucional que podria portar a la ruptura d'Espanya.\nDimarts, els catalans celebren el seu dia nacional, la Diada , en un any en què per primera vegada el clam per la independència compta amb el suport de més de la meitat de la població -incloent personalitats com Jordi Pujol , líder del partit nacionalista majoritari que va dirigir el govern autònom català, un cop restablert, entre 1980 i 2003, i Pep Guardiola, l'exentrenador del Futbol Club Barcelona.\nEl mes vinent, els bascos acudiran a les urnes en un moment en què la coalició independentista Bildu s'enfronta d'igual a igual amb el Partit Nacionalista Basc (PNB), partit nacionalista tradicionalment majoritari. Després d'una prohibició de deu anys a causa dels vincles amb ETA -grup independentista que recentment va posar fi a la seva campanya de violència de 50 anys-, la branca política de l'independentisme va obtenir més escons que el PNB en les eleccions municipals i generals de l'any passat. L'independentisme s'ha generalitzat en un Estat espanyol que està sent sacsejat de dalt a baix.\nLa descentralització ha estat una pedra angular de la democràcia a Espanya. Però l'autonomia va ser concedida a totes les regions per tal de descafeïnar la restauració dels drets històrics dels catalans i els bascos, pobles amb un profund sentiment de nació, i amb una cultura i una llengua pròpies que la dictadura de Franco va tractar d'esborrar. Per als nacionalistes espanyols de dretes, aquesta dilució de la indissoluble unitat d'Espanya segueix sent un anatema. El govern de centre-dreta de Mariano Rajoy, evidentment, té com a objectiu utilitzar l'actual crisi financera no tan sols per reduir la mida de l'Estat, sinó també per a recentralitzar-lo.\nUtilitzant com a pretext la incontinència fiscal de diverses regions, Rajoy amenaça de prendre el control dels governs autonòmics si no compleixen estrictament uns objectius pressupostaris impossibles. Alhora, està enfortint les institucions provincials -les diputacions- que, en la majoria de les àrees, haurien d'haver estat substituïdes pel govern regional, i, en canvi, han esdevingut instruments per al clientelisme i el partidisme.\nEl finançament del Govern regional, en definitiva, depèn de la discrecionalitat de Madrid, llevat del cas basc -notable èxit d'un sistema híbrid d'Espanya, el quasi-federalisme. El País Basc i el territori contigu de Navarra recapten els seus propis impostos. El deute i el dèficit del Govern Basc són manejables (la seva qualificació de crèdit és millor que la d'Espanya), la seva inversió, des de l'ensenyament a la R+D, és d'alta qualitat. Això és el que el govern català ara diu que vol.\nActualment Catalunya transfereix a Madrid fins a 10 vegades més que els bascos sobre una base per càpita. Si Catalunya tingués un règim fiscal com el basc tindria unes finances sanejades com les basques, en lloc d'haver de pidolar ajuda a Madrid per als seus deutes i nòmines -per tal de ser rescatada, de fet, amb els que considera que són els seus propis diners.\nEls nacionalistes moderats que dirigeixen el govern català es troben en un dilema. El govern de Rajoy s'oposa ideològicament a la més petita extensió del federalisme fiscal. Però qualsevol govern de Madrid necessitarà la contribució catalana per cobrir les necessitats de salut i de pagament de pensions d'una població envellida. Les condicions associades als diners del rescat de Madrid, d'altra banda, comporten una pèrdua d'autonomia, de la mateixa manera que els rescats de la UE dilueixen la sobirania nacional.\nCatalunya és, doncs, la nova primera línia en la batalla eterna d'Espanya per acomodar la diversitat plurinacional dels seus pobles. La manifestació de la Diada de la setmana vinent sembla que serà massiva i clarament independentista. No només els escocesos (o els quebequesos o, fins i tot, els flamencs) poden observar, sinó també els independentistes bascos, els quals ara veuen la intransigència del govern de Rajoy com un aliat inestimable per a la seva causa.\nPerò l'autogovern basc, en general, ha estat reconegut com un èxit pels bascos -fins i tot, a contracor, pels independentistes. Per mantenir els catalans dins d'Espanya, Madrid hauria de oferir-los un tracte similar. Això sembla molt poc probable.\nA Anonimo de les 12:31h\nDius que no tens més remei de ser espanyol.\nPer la teva manera de pensar: tu ets espanyol total. I si tu no pots (o no vols) independitzar-te, no diguis que vosaltres tampoc. Estàs ben equivocat amb aquests comentaris tan autoritaristes..\nUna resposta exquisida\nFelicitar" Passava per ahi" per l'exemple que dona en la resposta a "Anónimo" :educada , correcta i pedagògica.\nTant de bò tothom fos tan dialogant com vosté i exposés amb tanta clredat les coses.\nen quan Catalunya s'independitzi, España com a Estat haurà de decidir com vol continuar. Serà la teva oportunitat de dir la teva. El que no es raonat és afirmar que com tu no pots, jo no puc.\nJo si puc, i si vull. I contra això tu no hi pots fer res més que declarar la teva contrarietat. Catalunya és Espanya, avui i ara, gràcies a varies ocupacions armades, d'una relació que cada cop va a pitjor, i d'una gènesi prou fraudulenta com el Decreto de Nueva Planta. La relació és hereva d'una derrota militar, i successius bombardejaments, i una catalanofobia que mai ha perdut empenta. El resultat és que viure sota el mateix estat avui es un llast que molts catalans no volem suportar ni un dia més.\nCatalunya és Espanya? No pateixis que molts ja hi estem treballant per canviar l'statu quo. Molta sort en el teu futur i felicitats pel teu català.\nPerquè la gent no viu d'una manera o altra només perquè no tinga més remei, la gent progressa, s'estabilitza, etc... Que els catalans vullguen establir un nou estat europeu s'entén des de diversos factors que convergeixen i no des d'afirmacions taxatives o només sentiments. La veritat és que seria llarg d'explicar, però passar de ser la regió més productiva de la península hispànica a finals del segle XIX, a ser ara un país del qual el jovent emigra, i un país que cada dia s'esfondra més amb un estat que posa pals en les rodes, pot ser una de les raons.\nSi Catalunya s'independitza, a gent com tu el normal és que no li passe res, i continue igual que sempre, amb la seua vida de sempre. Però tot i així, la fluctuació de capital econòmic cap a Madrid serà menor, i el nou estat d'Espanya veurà més difícil en un principi això de viure en un món globalitzat i competitiu, exceptuant, clar, les comunitats autonòmes del País Basc i Navarra. És normal que Castella no es vullga independitzar de Castella.\nPer què us voleu independitzar? Jo visc a Castella-la Manxa i no vull a Espanya, i no tinc més remei que ser espanyol. Penseu en gent com jo. Així que si jo no puc independitzar, vosaltres tampoc. CATALUNYA és ESPANYA.


Dar Dayana Essaouira Marroc - Ofertes d'hotels amb els MILLORS DESCOMPTES EN LÍNIA Fer un comentari al lloc web\n26 Rue Ibn Khaldoun, Essaouira Centre, Essaouira, Marroc, 44000\nbasat en 103 comentaris "Super friendly owners, comfort big room / large bathroom..."\nHabitació Doble Corail (Corail Double Room)\nSobre Dar Dayana\nDar Dayana, ubicat a Essaouira Centre, Essaouira, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Skala de la Ville, Skala du Port. Dar Dayana ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de recepció 24 hores, transport hotel/aeroport, servei de cangur, lloguer de cotxes, restaurant. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com massatge, equitació, jardí, sauna, esports d'aigua (no motoritzats). Descobreixi una encantadora mescla de servei profesional i ampla gama de característiques a Dar Dayana.\nHabitació Doble Ametista Habitació Doble Corail\nHabitació Doble Ametista Estada d'una nit en de desembre de 2016\nVolveremos Comentat el 09 de gener 2017


Blog de Glòria Fandos: Entranyable presentació a Amposta\nAdeu mes de maig\nEl riu a vessar\nMatí que es pentina\nEl poema més dolç\nLa dona sempre ha de pagar els plats trencats?\nPRESENTACIÓ DEL POEMARI LLUM DE TARDOR A AMPOSTA\nEntranyable presentació a Amposta\nUNA VIDA AL COR\nprograma 48 Ràdio Ràpita\nLa vida s'apaga\nTortosa sense cinemes\nLa dona és més pacifista\nDia 9 de maig, a les 8 de la tarda i a la sala d'adults de la Biblioteca Sebastià Juan Arbó d'Amposta, gaudírem de les magistrals presentacions de Ma. Josep Margalef, d'Amposta, professora de llengua i literatura Catalana de la novel·la "Cor de llop" de Francesca Aliern, consolidada escriptora nadiua de Xerta, molt coneguda arreu de les Terres de l'Ebre i de més enllà, i la d'Albert Guiu de Flix, professor de llengua i literatura Castellana, escriptor i autor del pròleg del Poemari que presentava "Llum de Tardor" de Glòria Fandos, la sotasignant. Acte presidit per la senyora Ma. Mar Panisello, Regidora de Cultura, i amb les bones atencions de la senyora Joana Serret, directora de la Biblioteca.\nAmb el caliu de la literatura, amb l'ambient càlid de paraules, d'història, de versos, amb un públic privilegiat amant de les lletres de la nostra terra. Acompanyats per la pintora rapitenca Rosa Gellida, autora de la il·lustració de la portada del poemari.\nEnvoltats per un ambient màgic, entre llibres, que expectants ens miraven en silenci, un silenci carregat de força, una força callada, només percebuda per la sensibilitat que surava, que es desprenia dels cor i de les ànimes dels que hi érem en aquell moment, ocupant un espai absolutament nostre i de ningú més. Llibres amb portades acolorides i grises que, amb el seu silenci, parlaven... Semblava que no deien res, i a la vegada ho deien tot... La pluja, fora es feia present. Plovia a bots i barrals. A la fi, l'aigua tant esperada, solucionarà els problemes de la sequera, que tant d'enrenou i tanta preocupació ens està portant darrerament. Omplint els rius d'aigua, riquesa tan imprescindible per a la vida. Els rius de la inspiració, també necessaris, com a llum per a fer-se pas a les tenebres de la ment.\nPublicat per Gloria Fandos el 16:08


El Tapejador d'Or més matiner del Tarragona dTapes\nRubén Cuevas s’ha convertit per mèrits propis en el Tapejador d’Or més matiner en la història del Tarragona dTapes. Aquest veí de Tarragona, de 30 anys, ha estat capaç de tastar totes i cadascuna de les 43 tapes el primer dia de la promoció!\nI tot per una juguesca. L’any passat es va jugar amb el seu germà que en l’edició 2013 se les menjaria totes. Dit i fet. Tanta passió hi ha posat que només li ha calgut un dia per assolir el repte. Val a dir que tenia extra de motivació: si se les menjava totes el seu germà els hi pagava.\nDoncs així ha estat. Tapes gratis, pagades pel seu germà, l’honor d’haver estat el primer Tapejador d’Or del V Tarragona dTapes, l’honor d’haver estat el Tapejador d’Or més matiner i un lot de productes diversos que és el regal que reben tots aquells que, com el Rubén, tastin totes les creacions culinàries d’enguany així com les tres begudes (Tapa Nuit).\nRubén Cuevas reconeix que li és molt difícil destacar una tapa per damunt d’una altra. “Es nota que enguany encara hi ha més qualitat. Totes les tapes estan molt elaborades i el nivell és molt alt. Millor que mai”. Tot i que ha participat en totes les edicions del Tarragona dTapes, “mai no les havia provat totes”.\nRubén tenia un pla i reconeix que ha utilitzat l’APP oficial del V Tarragona dTapes per planificar la ruta i l’estratègia a seguir. “M’ha estat molt útil ja que m’ha ajudat a concentrar-me en l’objectiu. Ha estat el meu GPS”.\nI ara què? “Doncs amb més calma i tranquil·litat seguiré anant de tapes”.


La pirotècnia italiana que tancava el Concurs de Focs de Tarragona queda desqualificada\nEl Circ Cultura i patrimoni dissabte, 04 de juliol de 2015\nEl Concurs Internacional de Focs de Tarragona ha tingut un final inesperat. La pirotècnia que tancava la 25ena edició del certamen, la italiana Parente Romualdo no ha arribat als 15 minuts d'espectacle, que és el mínim exigit per les bases actuals. En les anteriors s'exigien 17'.\nAixò ha provocat la seva desqualificació. La empresa italiana ha tingut problemes tècnics i li han sortit els tres trons finals a la meitat del castell de focs. Davant d'això, la reacció del públic va ser diversa, des de sorpresa a indignació.\nDesprés d'uns minuts, el jurat l'ha desqualificat per no complir amb el temps mínim reglamentari.\nAixò fa que al primer premi (disparar el castell de les festes de Santa Tecla) només optin les tres primeres pirotècnies: Zaragozana, Hermanos Caballer Pirotècnia Tomàs.\nL'última pirotècnia desqualificada en el Concurs Internacional de Tarragona va ser la de Miguel Zamorano Caballer, ja fa uns quants anys. En aquella ocasió, però, el castell de focs sí va tenir final. El que ha tancat la 25ena ediciò, no.


Primeres Jornades Ramon Llull 2030: La façana del futur que volem - Hemeroteca - Actualitat - Universitat de les Illes Balears\nSeccions: Primeres Jornades Ramon Llull 2030: La façana del futur que volem\nEls dies 13, 14 i 15 d’abril es debatran idees en el marc de la iniciativa Ramon Llull 2030 per convertir la façana marítima de Palma en un districte urbà de desenvolupament científic i d’atracció de talent\nVIDEO 0: Primeres Jornades Ramon Llull 2030: La façana del futur que volem\nDia: dimecres, 13 d’abril de 2016\nLes primeres Jornades Ramon Llull 2030 tindran lloc els dies 13, 14 i 15 d’abril de 2016 a la seu de la Cambra de Comerç de Mallorca, amb l’objectiu de debatre idees i generar els consensos necessaris per convertir la façana marítima de Palma en un districte urbà de desenvolupament científic i d’atracció de talent que pugui ser l’eix d’una nova economia a les Illes Balears basada en el coneixement.\nLa inauguració de les jornades serà a càrrec de:\nEl senyor José F. Hila, batlle de Palma.\nEl senyor Josep Lluís Pons, director general d'Innovació i Recerca del Govern de les Illes Balears.\nEl senyor Antoni Noguera, segon tinent de batlle de Model de Ciutat, Urbanisme i Habitatge Digne de l’Ajuntament de Palma.\nEl senyor Joan Gual, president de l’Autoritat Portuària de les Illes Balears.\nLa senyora Marta Vall-Llossera, degana del Col·legi Oficial d’Arquitectes de les Illes Balears.\nEl senyor Ernest Bonnín, director general d’Endesa-Balears.\nEl senyor Álvaro Middelmann, vicepresident de la Cambra de Comerç de Mallorca.\nEl doctor Llorenç Huguet, rector de la Universitat de les Illes Balears.\nLa façana marítima de Palma és l’àrea on es troben quatre punts neuràlgics de la ciutat, de l’illa i també de l’arxipèlag balear. El Moll Vell, l’edifici de GESA, el Palau de Congressos i el barri de Nou Llevant suposen quatre reptes que podrien tenir una solució coordinada: dedicar una de les zones més rellevants de les Illes Balears a la ciència i la tecnologia, a la cultura i al coneixement.\nPer això, el contingut de la jornada està estratègicament dividit en cinc parts: un marc conceptual que ha d’ajudar a comprendre l'origen i la importància del Territori Ramon Llull 2030 així com els innovadors conceptes que l'envolten, i quatre panels temàtics sobre diferents iniciatives (PGOU, model port/ciutat, Nou Llevant i Palau de Congressos i edifici de GESA). Tant el marc conceptual com els quatre panels cerquen obrir debat sobre iniciatives innovadores al Territori Ramon Llull 2030, i incorporar el model de ciutat intel·ligent a Palma mitjançant l'ús d’estratègies de turisme intel·ligent.\nLes primeres Jornades Ramon Llull 2030 les organitza la Universitat de les Illes Balears amb l’ajut d’un comitè d’experts format per membres de la Cambra de Comerç de Mallorca, l’Autoritat Portuària de les Balears, el Col·legi Oficial d’Arquitectes de les Illes Balears, Endesa i l’Ajuntament de Palma, amb el suport de la Càtedra Santander UIB d’Innovació i Transferència del Coneixement. Les jornades estan finançades per la Conselleria d’Innovació, Recerca i Turisme i el Fons Europeu de Desenvolupament Regional de la Unió Europea, a través d’una convocatòria d’accions especials de la Direcció General d’Innovació i Recerca.\nPrograma (858 KB)


teatre — Escola La Maquinista\nPàgina d'inici » Posts tagged 'teatre'\nArchive for: teatre\n29 abril 2013 15:35 Aquí teniu l’obra de Sant Jordi d’aquest any que van veure els nens, amb grans actors revelacions i nous instruments musicals. Els nens van quedar bocabadats….\n17 juny 2012 22:32 El proper divendres 22 de juny clourem el curs amb una revetlla que s’iniciará a les 19.30h. El programa de la festa serà el següent: 19.30h: Comença la festa!! Anem arribant, col.loquem les begudes en fresc i el menjar a l’ombra. 20.00h: Estrena de l’obra de teatre de la companyia [...]\nInscripció en les activitats extraescolars\n11 juny 2012 14:15 Des de la vocalia d’activitats extraescolars us fem arribar el full d’inscripció de les activitats pel curs 2012-2013. Cal que teniu en compte que hi teniu fins al 21 de setembre per retornar-lo. La reunió informativa de les activitats extraescolars es farà el 17 de setembre i el començament de [...]\nGrup de teatre de pares i mares\n22 octubre 2011 0:30 Vols fer teatre? Uneix-te a La Companyia Teatral La Maqui.\n1 octubre 2011 1:00 Les activitats extraescolars s’iniciaran a partir del 3 d’octubre.


El PDeCAT vol desvincular-se del cas 3% al·legant que CDC no defensava la independència - Empordà\nEl PDeCAT vol desvincular-se del cas 3% al·legant que CDC no defensava la independència\nEl jutge considera la nova marca de Convergència com un continuador del partit per eludir les conseqüències penals. L'exalcalde de Sabadell i 17 persones més són investigades pel cas Mercuri\nEFE/EUROPA PRESS 13.09.2018 | 06:30\nEl PDeCAT vol desvincular-se del cas 3% al·legant que CDC no defensava la independència madrid\nEl PDeCAT va voler desvincular-se ahir de la seva antecessora, CDC, davant el jutge de l'Audiència Nacional que investiga el cas del 3%, José de la Mata, assegurant que són partits completament diferents i que, de fet, els seus estatuts així ho demostren perquè el primer sí defensa la independència, mentre que el segon no ho fa. Així ho va manifestar la defensa del PDeCAT a la seva declaració davant el titular del Jutjat Central d'Instrucció número 5, que ha imputat la formació política com a persona jurídica per considerar-la continuadora de Convergència, que també està investigada pel seu presumpte finançament irregular.\nTot i que el PDeCAT va reconèixerl'herència política entre els dos partits, va insisitir de la renovació interna de l'entitat. De la Mata, però, no opina igual, ja que en l'acte en el qual va imputar a les dues formacions polítiques va definir al PDeCAT com un mer continuador de Convergència per eludir les conseqüències penals que pogués implicar-li el suposat finançament il·legal.\nDe la Mata va prendre declaració, també en qualitat d'investigats, al president i el vicepresident del grup Ortiz Construccions i Projectes, Juan Antonio Fuster i Emilio Fuster, respectivament, sobre les donacions realitzades a les fundacions com a estratègia comercial per donar-se a conèixer i posicionar-se a Catalunya, sota sospita d'haver servit de tapadora per al finançament il·legal de Convergència, Catdem i Forum Barcelona. Tots dos empresaris van reconèixer que van fer donacions econòmiques, si bé van assegurar que desconeixien per complet que les fundacions tinguessin relació amb cap partit polític.\nSegons va recollir el magistrat en l'acte amb el qual va prendre les regnes del cas, les donacions irregulars lligades a adjudicacions ascendirien a més d'un milió d'euros.\nL'exalcalde de Sabadell, Manuel Bustos, i 17 persones més estan sent investigats pel jutjat número 1 de Sabadell per conformar una organització criminal que arreglava concursos públics a empreses del Grup Vendex com Smatsa. En un acte emès avui pel jutjat exposa que les investigacions, basades en les converses telefòniques intervingudes judicialment, documentació i les declaracions dels testimonis, han permès apreciar que, almenys entre els anys 2009 i 2012, alts càrrecs de l'Ajuntament de Sabadell, al costat del grup empresarial Vendex, constituïen un grup perfectament organitzat i concertat per dur a terme activitats il·lícites amb la finalitat d'obtenir beneficis econòmics.


Projeccions de videoart de les col·leccions del CA2M i el MACBA. MACBA es viu\nAuditori Meier. Entrada: 5 € (gratuït amb el carnet Passi i Amics del MACBA). Sense inscripció prèvia. Aforament limitat\nPer segon any consecutiu el MACBA se suma al projecte Jugada a tres bandes (Ja3b), una iniciativa que connecta galeries d’art, comissaris i artistes, i que se celebra simultàniament a Madrid i Barcelona.\nEn aquesta ocasió s’ha encarregat a un comissari de cada ciutat –Beatriz Alonso a Madrid i Ingrid Blanco i Antonio Gagliano a Barcelona– que realitzin una selecció d’obres de videoart de les col·leccions del MACBA i el Centro de Arte Dos de Mayo (CA2M), respectivament. Les dues seleccions es presentaran en tots dos centres.\nActivitat organitzada en col·laboració amb A 3 bandas i CA2M, Centro de Arte 2 de Mayo, Madrid.\nSelecció d’obres de la Col·lecció MACBA comissariada per Beatriz Alonso\n“El que anomenem absurd és la nostra ignorància”\nAquesta selecció d’obres planteja un breu recorregut entorn de la presència de l’absurd com a estratègia en alguns vídeos de la Col·lecció MACBA.\nVivim en un món regit per una infinitat de codis que escapen a la comprensió lògica de la nostra quotidianitat més immediata. I, tanmateix, ens atabalem quan, des de la pràctica artística, s’aplica la irracionalitat per qüestionar i desmantellar aquesta mateixa realitat. Malgrat totes les experiències que han tingut lloc en aquesta direcció al llarg del segle XX, sembla que continuem esperant de l’art una certa dosi d’excepcionalitat o d’espectacle, i encara ens costa acceptar que s’ocupi del banal o que aboqui encara més incertesa sobre la incertesa que ja tenim.\nLes obres seleccionades presenten diferents intencions i rerefons, però comparteixen una petita revolució contra les normes i les conductes imperants, les convencions heretades o les pròpies expectatives que genera l’art. Són peces que parteixen d’unes estructures excessivament pautades i que busquen els seus límits per introduir-hi ruptures o interrogants, ja sigui des de la senzillesa, l'exageració o la manca aparent de sentit.\nSelecció d’obres del Col·lecció CA2M comissariada per Ingrid Blanco i Antonio Gagliano\nAquesta selecció proposa articular diferents narratives que tenen el cos i la seva capacitat performativa com a protagonistes. Es tracta de peces que trien moments de trobada i intervals d’interacció en espais públics i privats. Són relats que no es fonamenten en el text escrit, sinó que despleguen episodis agilitzats pels sorolls, la música, els plans, el muntatge i les accions. Es tracta, en definitiva, d’històries “silents” enfocades a descobertes fortuïtes, a suplantacions i progressions ascendents que van construint ficcions de múltiples profunditats.\nDISSABTE 10 DE MAIG, 19 h\nDurada total de la sessió: 93 min (aprox.)\nBeatriz Alonso, selecció de la Col·lecció MACBA\nDurada de la sessió: 51 min (aprox.)\nAdrian Melis, Elaboració de quaranta peces rectangulars per a la construcció d’un pis, 2008. 5 min 20 s\nIngrid Blanco i Antonio Gagliano, selecció de la Col·lecció CA2M\nDurada de la sessió: 42 min (aprox.)\nÉs comissària i investigadora. Llicenciada en Història de l’Art per la Universidad Complutense de Madrid i Màster en Art Contemporani per la Universitat Europea.\nEl 2010 va ser investigadora en el Centre Pompidou, dins l’equip de Catherine Grenier. Actualment prepara la seva tesis doctoral a la UNED.\nHa comissariat el cicle de cinema Hazañas cotidianas en el Centro de Arte Dos de Mayo (2012) i va portar a terme la programació de la Sala de Arte Joven de la Comunidad de Madrid amb el project Hacer en lo cotidiano (2013).\nIngrid Blanco (L’Havana, Cuba, 1972)\nLlicenciada en Història de l’Art per la Universitat de l’Havana. Ha treballat com a comissària en el Centro de Arte Contemporáneo Wifredo Lam i ha coordinat l’Encuentro de Teoría y Crítica de la 7a Biennal de l’Havana.\nVa treballar com a curadora assistent al BALTIC Centre for Contemporary Art de Gateshead i a la tercera edició de la Biennal de Berlín, sota la direcció d’Ute Meta Bauer.\nVa ser coordinadora i productora del programa de residències Batiscaf de Triangle Network i va finalitzar el Programa d’Estudis Independents (PEI) del MACBA.\nHa comissariat, juntament amb Antonio Gagliano, La lliçó excèntrica a l’EspaiDOS de Terrassa (2011) i 100% Golfes en el marc del Premi Miquel Casablancas (2012). Actualment treballa com a assessora de la Tasneem Gallery.\nArtista visual. Recorre habitualment al dibuix i l’escriptura per explorar les diverses maneres en què els coneixements emergeixen, s’organitzen i es disseminen.\nHa col·laborat en projectes de recerca com ara Arxiu FX: La ciutat buida (Fundació Antoni Tàpies, 2006), Perillositat social (MACBA, 2008-2010), Prototips en codi obert (Fundació Antoni Tàpies, 2012) i Marginalia (Arteleku, 2012-2013).\nAixí mateix, ha exposat a Fabra i Coats (2012), a la Biennal de l’Havana (2012), el Museu Abelló (2012), l’Espai Cultural Caja Madrid (2012), la adnplatform (2013) i el Premi ArteBA-Petrobras d’Arts Visuals (2013).\nHa comissariat, juntament amb Ingrid Blanco, La lliçó excèntrica, a l’EspaiDOS de Terrassa (2011) i 100% Golfes, en el marc del Premi Miquel Casablancas (2012).